
ΑΡαίταεί 

ΤΠἱ5 Ῥαροι εχρίοταες [πο οχἰδίοηςε οἱ ἴῑπο Πϊπάι τοβρίοιις οχίτοπιίσπι ἵπ {πε 
Πιάίαπ οαροοπποαηί. ΤηΠο Πιδίογίσα| {αοῖς ἐπαί πιαάθ 1 ΚΠΟΥΝΨΗ, ἂδ γύ6Ι] ας ἴἶιο 
εαµςες ἴπαί Ιεά {ο 15 6πιαίρεποθ. Ἰαίετεησο ἶ5 ῬτϊπιαΠ]γ πιαάρ ἴο ἴπα 
ΡΠαΠοπιαποΏπ οἱ Πάπα τε[ρἰοδΙγ απά γνπ]σῃ εΠαταςϊετίςςς δαπιπιατίζθ ἴε 
εοποθρί οἱ τεΙρίοπ. ΠΠ αἀάϊήοἨ, πο ἀεβπίβοτ οί ταάἱςαΠζα οτι 19 δἴιάϊεά ας α 
Φ6ΠοεΤαΙ «οπορρί απά ἴπεη ἵπ τε]αίοη {ο τοµρίοη α5 ΥΜεΙΙ α5 Πον” οχίτοπιίδπι 
ΔΡοµ5ᾖες ρεασε/{ι] πιεαΠς απἆ ῥρτοσεεάς ΥΠ {πο ν]ο]επί Ιπιροδίήοη οἱ Ιάρα5, 
τοῄρίοης, ος. 


Στο παρόν δοκίµιο διερευνάται η ύπαρξη του ινδικού θρησκευτικού 
εξτρεμισμού στην ινδική υποήπειρο, τα ιστορικά στοιχεία που τον έκαναν 
γνωστό, καθώς και οι αιτίες που οδήγησαν στην ανάδυσή του. Γίνεται 
πρωτίστως αναφορά στο φαινόμενο της θρησκευτικότητας του ανθρώπου 
και στο ποιά χαρακτηριστικά συνοψίζουν την έννοια της Θρησκείας. 
Σύντονα, μελετάται ο ορισμός τῆς ριζοσπαστικοποίησης ως γενική έννοια 
και έπειτα σε συνάρτηση µε τη Θρησκεία καθώς, καιτο πώς ο εξτρεµισµός 
καταργεί τα ειρηνικά µέσα και προχωρά µε την βίαιη επιβολή ιδεών, 
θρησκειών κ.λπ. 


Εισαγωγή 

Το ερευνητικό πλαίσιο της εργασίας µας αφορά στην εκτεταμένη χρήση 
της θρησκείας απὀ κρατικές οντότητες παγκοσμίως (εργαλειοποίηση) για 
εθνικούς, πολιτικούς και διπλωματικούς σκοπούς. Η επιβολή δια της βίας 
κάποιας Θρησκείας είναι ευρέως γνωστή, όπως στις περιπτώσεις του 
ισλαμισμού (Τζιχάντ) και της δυτικής χριστιανοσύνης (Σταυροφορίες). 
Ωστόσο, το ίδιο φαινόμενο είναι λιγότερο γνωστό σε ό,τι αφορά τον 
ινδουισµό, καθώς οι αριθµοί των πιστών της ινδικής θρησκείας ήταν µέχρι 
πρότινος ανύπαρκτοι εώς ελάχιστοι στη Βαλκανική Χερσόνησο. Όι 
μεγάλου μεγέθους μεταναστεύσεις πλέον, σε παγκόσμιο επίπεδο έχουν 

ανατρέψει αυτό το δεδομένο τόσο στη χώρα µας, όσο και σε άλλες 
ευρωπαϊκές χώρες. 

Το ερευνητικό µας ερώτημα καταρχήν, αφορά στην ύπαρξη ή µη 
θρησκευτικού φονταμενταλισμού στη ΝΑ Ασία ή στην Ινδική ὙΥποήπειρο. 
Τα προηγούμενα χρόνια ο ισλαµικός θρησκευτικός φονταμενταλισμός 
έφτασε σε υψηλά επίπεδα παγκοσμίως, γεγονός που πυροδότησε 
αντίστοιχες ιδεολογίες υπό θρησκευτικό μανδύα. Επικεντρωθήκαμε, 
ωστόσο, µόνο στην Ινδική Ὑποήπειρο και τον ινδικό Ορησκευτικό 
φανατισμό, αναφέροντας καταληκτικά τα όσα διαπιστώσαμε. 

Εν αρχή στο παρόν δοκίμιο γίνεται µικρή αναφορά στο φαινόμενο τῆς 
θρησκευτικότητας ὡς πανανθρώπινου χαρακτηριστικού -κοινωνικού και 
ατομικού- εξατομικεύοντας στη συνέχεια την πνευματικότητα στο 
επίπεδο του ινδουιστικού θρησκεύματος και την επιρροή του στην ινδική 
κοινωνία. Κατόπιν αναπτύσσεται η έννοια της ριζοσπαστικοποίησης στο 
θρησκειολογικό πλαίσιο, καθώς Λλεξικολογικά υφίστανται και έτερες 
ερμηνείες του όρου. Εντέλει παρατίθενται ιστορικά στοιχεία για το 
φαινόμενο της Ινδικότητας (Πιπάιίνα) µε µικρή αναφορά στο παρόν, 
αφού η παρούσα κυβέρνηση τῆς Ινδίας είναι κόµµα το οποίο υποστηρίζει 
έμμεσα και άµεσα την ΗΙπάιίνα. 


Το φαινόμενο της ανθρώπινης θρησκευτικότητας 

Ο όρος θρησκευτικότητα ενέχει πληθώρα ερμηνειών και ορισμών ανάλογων µε 
την πληθώρα των επιστημών που προσπαθούν να τη θεραπεύσουν ή να την 
ερμηνεύσουν, όπως η Θεολογία, η φιλοσοφία, η κοινωνιολογία, η πολιτική κ.α.ὶ. 
Στη Δύση, ο όρος θρησκευτικότητα εξισώνεται µε την πίστη σε ένα ύψιστο Όν, 
χωρίς να συμπεριλάµβάνονται τα θρησκευτικά μορφώματα των ασιατικών και 
των πρωτόγονων λαών;. Ο καθηγητής Με(ςιίςπεοη, επίσης, αναφέρει πως ο όρος 
αντιστοιχεί σε µια ποικιλία αντικειμένων και πως εν µέρει η θρησκεία 
ολισθαίνει εντός των ομολογιακών αντιλήψεων των θρησκευτικών κοινοτήτωνὀ 
Όλες οι πραγματικές θρησκείες, έχουν ὡς σηµείο αναφοράς τρεις τρόπους 
έκφρασης της ΘΟρησκευτικότητας τον Θεωρητικό, τον πρακτικό και τον 
κοινωνιολογικόὀ. Αν υφίσταται µόνο ο Θεωρητικός, τότε η Θρησκεία είναι 
φιλοσοφία. Αν γίνεται µόνο πρακτικός, τότε δεν είναι θρησκεία, αλλά μαγεία και 
αν εκφράζεται µόνο µε τον κοινωνιολογικό, τότε πρόκειται για απλό σύλλογο. 
Αλλά, αν και οιτρεις τρόποι ενωθούν έχοντας αναφορά σε κάποια εμπειρία της 
υπερβατικής πραγματικότητας και όχι µόνο, τότε γίνεται λόγος για θρησκεία µε 
την έννοια που χρησιµοποιείται όταν μιλάμε για τις παραδοσιακές θρησκείες, 
όπως ο ιουδαϊσμµός, ο χριστιανισμός, οισλαμισμµός, οινδουισµός, οβουδισµός κ.λπ.". 


1 ΕΗννοοάἆ, 2007, 3293. 
2Γιαννουλάτος 1992, 179. 
ΔΜο(ς ιίσΠοοΠ, 2003, 31-32. 
4Ε]ννοοά, 2007, 1020. 

Θρησκευτικός εξτρεµισµός: Η ριζοσπαστικοποίηση ως έννοια 

Το ανθρώπινο φαινόμενο ὠστόσο της Ορησκευτικής και πνευματικής 
ανθρώπινης κλίσης, ενέχει και την παρουσία ακραίων φαινομένων, που 
σχετίζονται στενότερα ή όχι µε την Ομµολογία ή τη θρησκεία του 
γεωγραφικού χώρου --ευρύτερου ή µη- στον οποίο ο άνθρωπος κατοικεί. 
Σε µια πρώτη ανάγνωση Θα λέγαμε πως ο εξτρεµισµός ή φανατισµός 
σχετίζεται µε τις Θρησκείες στο μέτρο επιβολής τους και επέκτασής τους 
προς αυτούς που δεν την αποδέχονται. Ἡ διαφορά µε τον 
φονταμενταλισμµό έγκειται στην ίδια την ερμηνεία τῆς λέξης, δηλαδή στο 
θεμέλιο της θρησκευτικής διδασκαλίας». 

Ο όρος εξτρεµμισµός (ταάἱςα[Ιζαϊιίοπ) θεωρείται πολύ πρόσφατος και 
σύγχρονος στις δυτικές κοινωνίες, ειδικά, στην εννοιολογική σύνδεσή του 
με την τρομοκρατία πολιτική ή θρησκευτική. Ο Διευθυντής του Διεθνούς 
Κέντρου για τη µελέτη του εξτρεμισμού και της πολιτικής βίας, Ῥεΐει 
Νειπ]απη, εντοπίζει τη σύνδεση αυτή µετά την τρομοκρατική επίθεση στις 
ΗΠΙΑ τον Σεπτέμβρη του 20114. Ο εξτρεµισµός στην ουσία είναι µια 
διαδικασία κλιµάκωσης, που βαίνει σταδιακά και όχι εξαρχής προς τη 
χρήση βίας, αφού προηγείται η θεµελιακή αναγνώριση τῆς ιδεολογίας ή 
θρησκείας και έπεται η δράση επιβολής της µε κάθε µέσο. 

Όσον αφορά στις Κοινωνικές Επιστήμες, η εννοιολόγηση τῆς ριζοσπαστι- 
κοποίησης ιστορικά έδειξε πως είτε διάφορα κινήματα, είτε πολιτικά 
κόμματα µε δημοκρατικό υπόβαθρο κινούνταν και προωθούσαν τις 
ριζοσπαστικές ιδέες τους µε ειρηνικά µέσα. Ἡ εννοιολογική 
διαφοροποίηση, όπως αναφέρθηκε και προγενέστερα, απέκτησε και ετέρα 
σημασία, που σχετίζεται άλλοτε µε την υιοθέτηση µη µετριοπαθών 
ιδεολογιών, στην καλύτερη περίπτωση, και άλλοτε µε τη βίαιη εξάπλωση 
της ιδεολογίας ή Ορησκείας᾽). Το αγγλικό διαδικτυακό Λεξικό Μειπαπι- 
ΥΝΜεῦςίετ, παρουσιάζει µια έννοια της λέξης ριζοσπαστικό ως «εκείνον/η 
που αντιπροσωπεύει ή υποστηρίζει µια ακραία πολιτική θέση ή µια βίαιη 
αλλαγή». 


Η περίπτωση της Ηϊπάμίνα-Ινδικότητας 

Θα εξετάσουμε την περίπτωση του ινδουιστικού φονταμενταλισμού. Η 
ιδεολογία της ινδουιστικής αυτής ακραίας εθνικιστικής τάσης καλείται 
Ηιπάιιίνα (αγγλιστί "Ἠϊπάιμποαςς' δηλαδή Ινδικότητα). Ο όρος ἨΠϊπάμίνα 
ήταν ήδη σε χρήση απὀ τα τέλη της δεκαετίας του 1890 απὀ τον 


5 Νικολαϊδης 2007, 29. 

ὁ θε σιν]εκ 2010, 4680. 

7ΡΒλ. σχετικά ΜαΙΠαπετ 2016, επίσης ἀε]]α Ροτία 2018, 462. 
δ “Κααάΐσα!”, στο Μειτίαπι-ΥΝερςίετ, χ.χ. 

πιαπάταπαίη Βασιι”. Η χρήση της λέξης απὀ τον Βα5ι ήταν να απεικονίσει 
µια παραδοσιακή ινδουιστική πολιτιστική άποψη σε αντίθεση µε την 
πολιτική ιδεολογία, που προτάθηκε απὀ τον ΥΙπαγαΚκ Ώαπιοάατ οανατκατῖ, 
Ο Ρανα({Καϊ, ως εθνικιστής και ακτιβιστής για την ελευθερία, έγραψε ένα 
βιβλίο µε τίτλο Ηἰπάμίοα: ΥΝΠο ἱ α Ηἰπάμ{ το 1923, στο οποίο περιέγραψε 
την ιδεολογία του και «την ιδέα µιας καθολικής και ουσιαστικής 
ινδουιστικής ταυτότητας». 


Πολιτικά η τάση εκπροσωπείται εκτός των άλλων, απὀ το κόμμα 
ΒΠαταϊῖγα ]απαία ή Ινδικό Λαϊκό Κόμμα (ΒΙΗΡ), το οποίο βρίσκεται στην 
κυβέρνηση της χώρας απὀ το 2014 και το 2018 που κέρδισε ξανά τις 
εκλογές!. Είναι, επίσης, η ιδεολογία του πολιτιστικού φορέα που είναι 
γνωστός «ως Καδβίτίγα ΘΥ’αγαΠπιδεναΚ Φ4ΠΡΗ, ή Εθνικός Εθελοντικός 
Πυρήνας (Π.9.9.) ο οποίος ιδρύθηκε το 1925 και µε τον οποίο το ΒΙΡ 
διατηρεί ισχυρούς δεσμούς. Από την άνοδο του ΒΙ]Ρ στην πολιτική σκηνή 
της Ινδίας απόὀ το 1990 και τις πρόσφατες επιτυχίες του στις εθνικές 
εκλογές στην Ινδία, το ζήτημα της σχέσης μεταξύ του ινδουισμού ως 
θρησκείας και της Πιπάιίνα ως πολιτικής ιδεολογίας έχει έρθει στο 
προσκήνιο κυρίως, επειδή η λέξη "ινδουιστικό" είναι κοινή και στα δύο. 
Αυτή η πολιτική ιδεολογία της Ινδικότητας, την οποία παραλληλίσαμε 
επιφανειακά παραπάνω µε ἀἆάλλες ακραίες θρησκευτικές τάσεις, 
παρουσιάζει µια κεφαλαιώδη διαφοροποίηση. Αυτή έγκειται στο ότι ο 
ινδουισµός δεν είναι µια μονοθεϊστική θρησκεία, αλλά αποτελείται από 
πλουραλιστικές Ορησκευτικές παραδόσεις σε σύγκριση µε τον 
χοιστιανισµό και τον ισλαμισµό, που διαθέτουν δογµατικά καθορισμένες 
διατυπώσεις πίστης, οι οποίες απουσιάζουν σε µεγάλο βαθµό στον 
Ἰνδουισµμό. Ὡς εκ τούτου, ο ινδουϊστικός «φονταμενταλισμός» είναι 
εξαιρετικά λεπτός ως προς το θρησκευτικό περιεχόµενο σε σύγκριση µε 
τον χριστιανισμό και τον ισλαμισμό. 

Θα αποπειραθούµε να αναλύσουμε τις διαφορές μεταξύ ινδουισμού και 
ἰνδικότητας, εντοπίζοντας τα σηµεία που τους διακρίνουν ή τους 
χωρίζουν. Για να γίνει εφικτή η κατανόηση αυτών των διακρίσεων καιτου 
ιστορικού τους υποβάθρου, θα µας βοηθήσει πολύ να εντοπίσουµε το 
πρώτο χάσμα, αναγνωρίζοντας τη διάκριση μεταξύ Θρησκείας και 
πολιτισμού, για να κατανοήσουμε κατά το δυνατόν το θεμελιώδες 
κείµενο της ἨΠϊπάμίνα, του 1923, όρος που επινοήθηκε απὀ τον ΝΙΠΔΥαΚ 
Γαπποάᾶί Φ8ναΓΚαΓ. 


2(αορα( 2005, 161-179. 
109 Ώ]μαίί 20084, 198-220. 
ΠΠ Ῥταβῃας], 2020. 

12 9µατηπα, 2002, 1-37. 

19 Νῄσῃιαεἰς 2004, 93, 38. 

Συνήθως, τείνουµε να αντιμετωπίζουμε τον ινδουισµό ὡς Θρησκεία της 
Ἰνδίας, µια αρχαία παράδοση που δεν κάνει διάκριση μεταξύ θρησκείας 
και πολιτισμού και που έχει συνυπάρξει µε πολλές άλλες, όπως ο 
τζαϊνισμός, ο βουδισµός, ο σιχισµός, ο ζωροαστρισμός, ο ιουδαϊσμός, ο 
χριστιανισμός και ο ισλαμισµός". Ἡ κρίσιμη διάκριση που κάνουν οι 
στοχαστές της ΠΙπάμίυα, όµως, είναι να ξεχωρίζουν μεταξύ εκείνων των 
θρησκειών που έχουν την προέλευσή τους στην Ινδία όπως, ο τζαϊνισμός, 
ο ινδουισµός, ο βουδισµός και ο σιχισµός και μεταξύ του χριστιανισμού 
και του ισλαμισμού, που έχουν µεν οπαδούς στην Ινδία, αλλά δεν 
προέρχονται από εκεί. 

Τις τέσσερεις προαναφερόμενες Θρησκείες θα τις αναφέρουμε στο εξής 
ως ινδικές θρησκείες για να τις διακρίνουμε απὀ τον χριστιανισμό καιτον 
ισλαµισµό. Ο. διαχωρισμός των ινδικών θΟρησκειών απὀ τις άλλες 
θρησκείες στην Ινδία έγκειται στον αντίκτυπο που είχε η εισαγωγή του 
δυτικού όρου Θρησκεία στις απογραφές που πραγµατοποιήθηκαν από 
τους Βρετανούς στην Ινδία, ειδικά απὀ το 1871 και µετά. Σε αυτές τις 
δεκαετίες, ζητήθηκε απὀ τους συμμετέχοντες να δηλώσουν τη 
θρησκευτική τους πίστη, βασιζόμενοι οι Βρετανοί στο ότι κάποιος 
μπορούσε να ανήκει µόνο σε µία θρησκεία κάθε φορά). Στη δυτική 
αντίληψη της Ορησκείας, ένας Εβραίος, ένας Χριστιανός και ένας 
Μουσουλμάνος έπρεπε να θεωρούνται µέλη διαφορετικών θρησκειών 
(παρά το γεγονός ότι είναι μονοθεϊστικές), ενώ στην ινδική αντίληψη της 
θρησκευτικής ζωής, θα μπορούσε κανείς να µέλος περισσότερων τῆς µιας 
παράδοσης ταυτόχρονα. 

Η βρετανική κατοχή στην Ινδία, έπαιξε σηµαντικό ρόλο στην προστασία 
των τοπικών θρησκειών µέσω του τοπικού πολιτισμού, ως διάκριση προς 
τη Δύση και τον αντίστοιχο πολιτισμό. Έτσι, οι εκπρόσωποι της Ηἰπάμίοα 
ισχυρίστηκαν ότι παρόλο που αυτές οι τέσσερεις Θρησκείες ήταν 
διαφορετικές, σύμφωνα µε τη βρετανική απογραφή, εντούτοις και οι 
τέσσερεις μοιράζονται µια κοινή κουλτούρα. Όι τέσσερεις Θρησκείες 
μοιράζονταν απὀ κοινού τις ιδέες του κάρµα και του ντάρµα, τῆς λατρείας 
της αγελάδας ή του λωτού και ούτω καθεξής και οι ιεροί τόποι λατρείας 
τους βρίσκονταν εντός της Ινδίας, σε αντίθεση µε εκείνους του 
χοιστιανισμού και του ισλαμισμού, που βρίσκονταν εκτός της ινδικής 
υποηπείρου. 

Η Ηἰπάμίυα δόθηκε σε αυτόν τον πολιτισμό, τον οποίο μοιράζονταν όλοι 
εκείνοι για τους οποίους η Ινδία ήταν η χώρα της γέννησής τους και της 
γέννησης της θρησκείας τους. Η έννοια της θρησκείας όπως επικρατούσε 
στη Δύση ήταν συνδεδεµένη µε µια μοναδική θρησκευτική ταυτότητα, 
ενώ στην Ινδία η πολλαπλή ταυτότητα ήταν και είναι κανόνας. ἩΗ 


1 Νῃσηασ]5 2004, 28, 41-42. 
15 Νῄισπαο]ς 2004, 6. 

εισαγωγή της λέξης «θρησκεία» από τους Βρετανούς στην Ινδία -με την 
έννοια της «αποκλειστικής» θρησκευτικής ταυτότητας- άρχισε, επομένως, 
να αλλάζει το περίγραµµα της θρησκευτικής ζωής στην Ινδία και η λέξη 
Ηἰπάμίυα αναμφισβήτητα επινοήθηκε για να αντιμετωπίσει την εισαγωγή 
της δυτικής έννοιας της θρησκείας στην Ινδία. Ωστόσο, στους αγώνες για 
την ανεξαρτησία τῆς Ινδίας οι εντάσεις μεταξύ Ινδουιστικού και κοσμικού 
εθνικισμού δεν επιλύθηκαν ποτέ πλήρωςί!ό. 


Εικ.1 Ο Μαχάτμα Γκάντι καιο δολοφόνος του -οπαδός του ινδικού εξτρεμισμού- 
Ναίπιταπῃ (σοάςε (Πηγή: ΥΝΙΚΙπιεάἰα (οπιπιοΠϐ) 


Συµπεράσµατα 

Όπως, παρατηρεί ο θρησκειολόγος Ατνίπά 9ΠαἵΠΙ8, ομότιμος καθηγητής 
του Πανεπιστηµίου Με(αΙΠ] του Καναδά, πολλοί ινδουιστές εθνικιστές, 
ακόµη και στις µέρες µας, δεν επικεντρώνονται στην ανεξαρτησία της 
Ἰνδίας που επετεύχθη απόὀ τον Γκάντι µε ειρηνικό τρόπο, αλλά στη 
διαίρεση τῆς Ινδίας απὀ παλαιά της εδάφη. Κατηγορούν τον Γκάντι για τη 
φιλική στάση του απέναντι στους μουσουλμάνους τῆς Ἰνδίας, την οποία 
αποκαλούν κατευνασµό. Είναι ιδιαίτερα πικραµένοι που ο Γκάντι 
συνέχισε αυτή τη στάση ακόµη και µετά τη διχοτόμηση της χώρας και 
έκανε νηστεία για να εξαναγκάσει την ανεξάρτητη πλέον κυβέρνηση της 
Ἰνδίας να αποδεσμεύσει κεφάλαια στο Πακιστάν, ακόµη και όταν οι δύο 


16Τ.6νΥ, 1974, 277-925. 

χώρες βρίσκονταν σε πόλεμο στο Κασμίρ. Ο δολοφόνος του Γκάντι, 
Ναίπιταπι, είχε αναφέρει συγκεκριµένα αυτό ως κύρια αιτία που τον 
ώθησε να σκοτώσει τον Γκάντι και έτσι αποτελεί ίνδαλμα για πολλούς 
ινδουιστές εθνικιστές]7. 

Θα έχει ερευνητικό ενδιαφέρον να γίνει περαιτέρω αναφορά τῆς ύπαρξης 
της Πἰπάμίυα στην εποχή µας και πόσο αυτή έχει εισχωρήσει στην 
Ευρωπαϊκή και στην αμερικανική ήπειρο λόγω των Ινδών μεταναστών 
2ης και ὂης γενιάς κυρίως. Θα είχε ιδιαίτερο ενδιαφέρον επίσης, να 
ερευνηθεί κατά πόσον αυτή η βίαιη επιβολή της Ινδικότητας µπορεί να 
επηρεάσει ινδικούς πληθυσμούς που θεωρούνται μειονότητα στις ξένες 
χώρες και αν αυτό µπορεί να αποτελέσει ευρύτερη απειλή εξτρεμισμού ή 
όχιστις χώρες όπου φιλοξενούνται. 

